་འཆི་མེད་དེ་གཞན་སྣང་ཤི་བ་སྙམ། །རང་སྣང་གསལ་སྒྲིབ་མེད་པའི་འོད་གསལ་ལ། །
ཟབ་ལམ་
བཅུ་གཉིས་ ཐོས་གྲོལ།

གཏེར་ ཚངས་དབྱངས་རྒྱ་མཚོའི་གསུང་། གསར།
ཡེངས་མེད་འཛིན་མེད་ཁྲེགས་ཆོད་ལ་བཟླས་ཏེ། །འཆིའམ་སྙམ་པའི་ཀུན་བརྟགས་བག་ཆགས་དོར། །རང་རིག་སྐྱེ་མེད་ཆོས་དབྱིངས་ཀུན་བཟང་ངང་། །འཕོ་བྱ་འཕོ
བྱེད་མེད་པར་ལ་བཟླས་ཚེ། །འཆི་མེད་ཀུན་ཏུ་བཟང་པོའི་བཙན་ས་ཟིན། །དེ་དོན་ཤེས་རབ་ཅན་གྱིས་ཤེས་གྱིས་ལ། །དངངས་སྐྲག་འཇིགས་སྣང་རྫུན་འབགས་དེར་
ཕུད་དེ། །འཁོར་ལོ་ཚོགས་ཆེན་ས་ལ་ཕྱིན་པར་ཤོག །འཆི་ཁའི་བར་དོ་ཁྲེགས་ཆོད་འོད་གསལ་ལ་བཟླའི་ངང་ལ་སྦྱངས་འཆི་བ་མེད་པར་བསྟན་པ་སྟེ་བཅུ་བདུན་པའོ། །
ཆོས་ཉིད་བར་དོ་མ་ཕྱིན་ཡོད་པའི་གཏམས། །བྱིས་པ་བཇིག་པའི་སྡར་ཁུ་མི་བླུད་པར། །ད་ལྟ་གནད་ཐོག་ངོ་བོ་སྤྲོད་པའི་ཐབས། །མེད་ན་མ་ངོ་བུ་ངོ་མི་ཤེས་
པས། །མ་པང་བུ་འཇུག་ཟེར་ཡང་ངོ་མི་ཤེས། །དེ་ཕྱིར་སྙིང་པོའི་གཏམ་སྐད་མི་རེ་བར། །ད་ལྟ་མ་ངོ་ཤེས་པའི་བུ་དེ་ཉིད། །རེ་ཞིག་བྲལ་ཀྱང་མ་ལ་འཕྲད་པ་ལྟར། །ད་
ལྟ་སྦྱངས་པས་བར་དོ་མ་ཆོད་ན། །ཐོས་པས་གྲོལ་ཞེས་མ་ཕྱིན་ལམ་བསླབ་ན། །རིག་པ་ཅན་འགའ་མ་གཏོགས་དེར་མི་བགྲོད། །རིག་པ་སྡུག་ཀྱང་ཕྱིན་པའི་མི་དེ་ཉིད། །
344

৩৩
།རྒྱུས་ཡོད་ལམ་ལ་ཐེ་ཚོམ་མེད་པ་ལྟར། །སྔར་འདྲེས་མ་དང་འཕྲད་པའི་བུ་བཞིན་ཏུ། །འདི་ཕྱི་ཁྱད་མེད་བར་དོ་གཅིག་ཆོད་ཡིན། །ཕྱི་མའི་འཆར་
གཞི་ད་ལྟ་མེད་གྱུར་ན། །རྒྱུ་མེད་འབྲས་བུ་སྨིན་པར་མི་སྲིད་པས། །ད་ལྟ་རང་ལ་སྐུ་དང་ཞིང་ཁམས་ཀྱི། །དངོས་སུ་ཡོད་པ་བར་དོ་འཆར་བ་ཡིན། །རང་ལ་སྐུ་དང་
ཞིང་ཁམས་གནས་ཚུལ་ནི། །ཏིལ་དང་འོ་མ་མར་གྱིས་ཁྱབ་པ་ལྟར། །ལུས་སེམས་གཉིས་ཀ་རིག་ན་ཞིང་ཁམས་ཏེ། །འོ་མ་མར་གྱིས་ཁྱབ་ཚུལ་མི་འབྱེད་ལྟར། །ལུས་
ཀུན་ཁྱབ་ཀྱང་འཁོར་ལོ་རྣམ་པ་ལྔ། །སྙིང་དབུས་ཙིཏྟ་ཤ་ཡི་སྒྲོན་མའི་དབུས། །ཞི་བ་བཞི་བཅུ་རྩ་གཉིས་སྐུ་ས་བོན། །འོད་དང་འོད་ཟེར་ཐིག་ལེའི་ཚུལ་དུ་གནས། །དེ་
ཡྀ་རང་འོད་མགྲིན་པར་ལོངས་སྐུ་དང་། །སྤྱི་བོར་དུང་ཁང་ཁྲག་འཐུང་ཁྲོ་ཚོགས་གནས། །དེ་ཉིད་ཅི་ཕྱིར་རང་ལ་གནས་ཤེ་ན། །རང་རིག་ཀུན་བཟང་བདེ་གཤེགས་
སྙིང་པོ་སྟེ། །ཀུན་བཟང་ཉིད་དང་ཁྱད་མེད་གཞི་གཅིག་པས། །དེ་ལ་ངོ་བོ་རང་བཞིན་ཐུགས་རྗེ་དང༌། །ལྷུན་གྲུབ་འོད་ཀྱི་གོང་དབུར་གནས་ཚུལ་ནི། །ཤེལ་གོང་ ༤
345
ཟབ་ལམ་
བཅུ་གསུམ་
ཐོས་གྲོལ།

གཏེར་ ཚངས་དབྱངས་རྒྱ་མཚོའི་གསུང་། གསར།
འཇའ་འོད་ཐིག་ལེསཁྱབ་པ་ལྟར། །གློ་བུར་རྐྱེན་གྱིས་བསྒྲིབ་པའི་ཤེལ་སྒོང་ཉིད། །བསྒྲིབས་ཀྱང་འཇའ་འོད་གསལ་སྟོང་ཅི་མ་ཉེས། །དེ་ལྟར་གློ་བུར་བསྒྲིབས་པའི་
སེམས་ཅན་ཉིད། །གློ་བུར་བསྒྲིབས་ཀྱང་སེམས་ཅན་ཀུན་ལ་གནས། །ཤི་རུང་གསོན་རུང་བདེ་གཤེགས་སྙིང་པོའི་སེམས། །གང་དུ་བརྒྱུད་ཀྱང་སྐུ་དང་ཞིང་ཁམས་
གནས། །གནས་ཀྱང་མི་མངོན་སྒྲོམ་བུའི་རྒྱ་དང་མཚུངས། །ལུས་རྒྱ་ཞིག་དུས་ཞི་ཁྲོའི་འཆར་ཚུལ་ཉིད། །གཞན་ནས་མ་ཡིན་རང་རིག་སྐུ་ཞིང་ཁམས། །རང་རིག་ཡིན་
ཀྱང་སྔར་འདྲིས་མེད་པའི་ཕྱིར། །གཉིས་སྣང་དངངས་སྐྲག་རང་རིག་བདུད་དུ་བབ། །དེ་ཕྱིར་ཆོས་ཉིད་བར་དོ་ཞེས་བྱ་སྟེ། །ཡེ་ནས་ལྷུན་གྲུབ་ཕྱི་ལ་ཤར་བ་ལ། །སྣང་
སྲིད་འཁོར་འདས་མ་རིག་རྐྱེན་ལས་བྱུང་། །དེ་བཞིན་ཆོས་ཉིད་བར་དོར་གཉིས་སུ་འཁྲུལ། །བར་དོ་ཡོད་ཅེས་རིང་བའི་གཏམ་སྐད་ཉིད། །མ་ཐོས་མི་བགྲོད་ཐོས་ཀྱང་
མ་བགྲོད་ན། །གར་འགྲོའི་གཏད་སོ་ངེས་པ་མེད་པ་ལྟར། །རིང་པོའི་གཏམ་སྐད་ཞིག་ལ་མི་ཉན་པར། །བར་དོ་འཆར་བའི་སྒྲ་འོད་ཟེར་གསུམ་དང་། །ཐིག་ལེ་ཐིག་
346

།ཕྲན་སྐུ་དང་ཞིང་ཁམས་སོགས། །ད་ལྟ་གནད་དུ་བསྣུན་ཏེ་ངོ་སྤྲོད་གཅེས། །འཇའ་ལ་འཇའ་སྤྲོད་ཟེར་ལ་ཟེར་སྤྲོད་དེ། །སྒྲ་ལ་སྒྲ་སྤྱོད་ཐིག་ལེ་ཐིག་
ལེར་སྤྲོད། །སྐུ་ལ་སྐུ་སྤྲོད་ལྷུན་གྲུབ་རང་ངོ་སྤྲོད། །ཅི་ཕྱིར་ཞེན་འདི་ཕྱི་འཆར་གཞི་གཅིག །ད་ལྟ་མ་ཤི་མི་འཆར་སེམས་པ་ན། །སྒྲོན་མ་དྲུག་ལ་བརྟེན་ཏེ་ངོ་སྤྲོད་ཉིད། །
ཀུན་ཏུ་བཟང་པོའི་གསང་ཚིག་བླ་ན་མེད། གྲོལ་བ་དྲུག་ལས་ཡང་གྲོལ་ཐོད་རྒལ་གཅེས། །སྣང་བཞི་མཐར་ཕྱིན་འཕོ་མེད་འོད་ལུས་འགྲུབ། །ཐེག་པའི་ལམ་ལ་མི་ལྟོས་
སྙིང་པོའི་བཅུད། །ཀུན་ཏུ་བཟང་པོའི་མན་ངག་བླ་ན་མེད། །བླ་མེད་སྣོད་དང་ལྡན་པའི་སྐལ་ལྡན་རྣམས། །རང་གི་རིག་པའི་རང་མདངས་འཆར་ཚུལ་ཉིད། །རང་
ཡིན་གཞན་མིན་གཉིས་འཛིན་བློ་དོར་ན། །སྒྲོན་མ་དྲུག་གི་ལམ་ནས་བསྟན་པ་ནི། །ཙིརྟ་ཤ་ཡི་སྒྲོན་མ་གནས་པའི་གཞི། །དཀར་འཇམ་རྩ་ཡི་སྒྲོན་མ་བགྲོད་པའི་ལམ། །
རྐྱང་ཞགས་ཆུ་ཡི་སྒྲོན་མ་འཆར་བའི་སྒོ། །དབྱིངས་ཀྱི་རྣམ་དག་སྒྲོན་མ་འཆར་བའི་གཞི། །ཐིག་ལེ་སྟོང་པའི་སྒྲོན་མ་འབྱོངས་པའི་ཚད། །རིག་པ་ལུག་རྒྱུད་སྒྲོན་མ་
347
মদ
ヨব'মম'
བཅུ་བཞི་ ཐོས་གྲོལ།

གཏེར་ ཚངས་དབྱངས་རྒྱ་མཚོའི་གསུང་། གསར།
འཕེལ་བའི་རྟགས། །སྣ་ཚོགས་མ་ངེས་འཇའ་འོད་ཟེར་གསུམ་ཉིད། །རྫོགས་ཆེན་ཐོད་རྒལ་གཞུང་ལས་གསུངས་པའི་དོན། །ཉམས་སུ་བླངས་ཏེ་བར་དོ་ངོ་སྤྲོད་ན། །
བར་དོའི་འཇའ་ཟེར་ད་ལྟའི་འཇའ་ཟེར་གཅིག །བར་དོའི་འཇའ་འོད་ད་ལྟའི་འཇའ་འོད་གཅིག །བར་དོའི་ཐིག་ལེ་ད་ལྟའི་ཐིག་ལེ་གཅིག །བར་དོའི་ཞི་ཁྲོ་ད་ལྟའི་ཞི་
ཁྲོ་གཅིག །སྒྲ་ཞེས་རྣ་བ་འཛུབ་མོས་མནན་དུས་འོང་། །འོད་ཞེས་ཙཀྵུ་མཛུབ་མོས་མནན་དུས་འོང་། །སྒྲ་འོད་ཟེར་གསུམ་སྐུ་དང་ཐིག་ལེ་རྣམས། །ཤི་གསོན་ཁྱད་མེད་
འཆར་གཞི་གཅིག་པ་སྟེ། །དེ་ཕྱིར་ད་ལྟ་རང་ངོ་ཤེས་པ་ཡི། །མ་པང་བུ་འཇུག་ཟེར་ན་དེ་ལ་ཟེར། །བར་དོ་ཐོས་གྲོལ་རྒྱས་པའི་བཤད་སྲོལ་ལྟར། །རིགས་ལྔ་ཡེ་ཤེས་ཐིག་
ལེ་རྣམ་པ་ལྔ། །སྐུ་ལྔ་ཟེར་ལྔ་འཇའ་ལྔ་འོད་ལྔ་དང་། །ཞི་བ་ཞི་དྲག་སྦྲག་མ་མ་ངེས་པ། །སྣ་ཚོགས་འཆར་བ་རྟགས་ཚད་གཏན་ལ་དབབ། །ཆོས་ཉིད་མངོན་མཐོང་
ཉམས་སྣང་གོང་དུ་འཕེལ། །རིགས་པ་ཚད་ཕེབ་ཆོས་ཉིད་ཟད་ས་བཞི། །ཡོངས་སུ་རྫོགས་ན་ལྷག་མེད་འོད་ལུས་འགྲུབ། །རིག་པ་ཚད་ཕེབ་ལྷག་བཅས་སངས་རྒྱས་
348

349
ار
৩৩
།འགྲུབ། །ཉམས་སྣང་གོང་འཕེལ་སྐུ་དང་ཞིང་ཁམས་འབྱོངས། །ཆོས་ཉིད་མངོན་མཐོང་བར་དོ་ལོངས་སྤྱོད་རྫོགས། །ཐོས་གྲོལ་ཞེས་བྱ་དང་པོ་ཐོས་
དགོས་ཏེ། །མཐོང་གྲོལ་ཞེས་བྱ་ཐོད་རྒལ་ཉམས་སུ་བླངས། །ཡེ་གྲོལ་ཞེས་བྱ་ཀུན་བཟང་གཞི་ཐོག་གྲོལ། །དེ་ཕྱིར་ཆོས་ཉིད་བར་དོ་ཐོད་རྒལ་སྦྱངས། །ཆོས་ཉིད་བར་
དོའི་འཆར་ཚུལ་རྒྱས་པ་རྣམས། །གཞན་དུ་བལྟ་ཞིང་ཉམས་སུ་བླངས་པའི་ཐོག །ཐོད་རྒལ་སྦྱང་བ་མེད་ཐབས་མེད་པའི་ཆོས། །ཐེག་པ་ཀུན་གྱི་མཐར་ཐུག་སྙིང་པོའི་
བཅུད། _།ཀུན་ཏུ་བཟང་པོ་ཉིད་ལས་དེ་ལྷག་གིས། །མན་ངག་གཞན་ལ་མེད་པ་ཤེས་པར་བྱ། །ཆོས་ཉིད་བར་དོ་ཐོད་རྒལ་ལ་བརྟེན་ཏེ་ད་ལྟ་ཉིད་ནས་སྦྱང་ཚུལ་བསྟན་
པ་སྟེ་བཅོ་བརྒྱད་པའོ།། ༎ ཀུན་ལ་ཡོངས་གྲགས་སྲིད་པ་བར་དོ་ནི། །བར་དོ་ཞེས་ཀྱང་ངོས་འཛིན་དེ་ལ་བྱེད། །འགྲོ་དྲུག་ལས་ལུས་ས་མཚམས་ཡིན་པའི་
ཕྱིར༑ །མངལ་སྒོ་བགགས་ནས་རུ་ལོག་དྲན་ཅེས་གསུངས། །དེ་ནས་ད་ལྟ་ཉམས་ལེན་མཐར་ཕྱིན་གྱིས། །གོམས་འདྲིས་དབང་གིས་མངལ་སྒོ་མ་ཁེག་ན། །གསོན་དུས་
ཟབ་ལམ་
བཅོ་ལྔ་
ཐོས་གྲོལ།

གཏེར་ ཚངས་དབྱངས་རྒྱ་མཚོའི་གསུང་། གསར།
དམ་པའི་ལྷ་ཆོས་མི་ཉན་ན། །ཤི་དུས་བཤད་ཀྱང་གཉིད་ལོག་བཤད་དང་མཚུངས། །དེ་བས་ད་ལྟ་བར་དོ་སྦྱང་ཚུལ་ནི། །དགེ་སྡིག་གཤགས་རལ་ལས་ལུས་ལེན་ཚུན་
ཆད། །སྲིད་པ་བར་དོ་ཐོས་གྲོལ་གསུངས་པ་ལྟར། །ཐོས་ཐོག་ཉམས་སུ་ལེན་པའི་རྣལ་འབྱོར་པས། །སྒྱུ་ལུས་བར་དོ་རྨི་ལམ་བར་དོ་དང་། །སྤྲུལ་བསྒྱུར་སྤེལ་གསུམ་
རང་དབང་ཚུད་པའི་ཐོག །མུན་པའི་རྣལ་འབྱོར་མུན་ཁྲིད་ཉམས་བླངས་ནས། །ལུས་གནད་རླུང་གནད་དམིགས་གནད་རྣམ་གསུམ་བསྒྲིལ། །དེ་དུས་ལུས་གནད་རླུང་
གནད་རླུང་གི་རྟགས། །འབྱུང་བ་ལྔ་ཡི་རླུང་རྣམས་ཟིན་རྟགས་དང་། །འཁོར་འདས་ཆགས་ཚུལ་ལུས་རྩ་ཡི་གེའི་ཚུལ། །ལུས་ལ་གནས་ཕྱིར་རྩ་རླུང་ཐིག་ལེའི་རྟགས། །
དག་དང་མ་དག་འཆར་ཚུལ་བསམ་མི་ཁྱབ། །ངན་སོང་གསུམ་དང་མཐོ་རིས་རྣམ་པ་གསུམ། །འདོད་ཁམས་གཟུགས་ཁམས་གཟུགས་མེད་ཁམས་གསུམ་གྱིས། །འགྲོ་
དྲུག་དངོས་ཡོད་དངོས་མེད་སྣ་ཚོགས་འཆར། །འཁོར་འདས་ཞིང་བཀོད་འཇའ་འོད་ཐིག་ལེ་དང་། །ལྷ་སྐུ་ཕྱག་མཚན་ཞི་ཁྲོ་དཔག་མེད་འཆར། །རྩ་ཐིག་རླུང་དང་
350

বাথম
བཅུ་དྲུག་
ཐོས་གྲོལ།
།མུན་པའི་རྐྱེན་ཉིད་ལས། །ལུས་ལ་འཁོར་འདས་གྲུབ་ཚུལ་དབྱིངས་ནས་འཆར། །ཐོད་རྒལ་ཉིད་ལ་དག་སྣང་ལྷུན་གྲུབ་འཆར། །མུན་ཁྲིད་ཉིད་ལ
དག་དང་མ་དག་འཆར། །ཆོས་ཉིད་བར་དོ་སྲིད་པ་བར་དོ་གཉིས། །མུན་ཁྲིད་ཉམས་སུ་བླངས་པས་གཉིས་ཀ་འབྱོངས། །ལུས་གནད་སྟོབས་ཀྱིས་རྩ་རླུང་རྩོལ་མེད
འབྱོངས༑ །སྣ་ཚོགས་འཆར་བས་སྒྱུ་ལུས་རྩོལ་མེད་འབྱོངས། །ཉིན་མཚན་ཁྱད་མེད་རྨི་ལམ་འོད་གསལ་འབྱོངས། །ལྷ་ཚོགས་རྫོགས་པས་ཐོད་རྒལ་རྩོལ་མེད་འབྱོངས། །
རླུང་གི་སྟོབས་ཀྱིས་འཕོ་བ་རྩོལ་མེད་འབྱོངས། །འཇིགས་སྣང་འཆར་བས་གཅོད་ལ་བོག་ཆེན་འབྱོངས། །ངན་སོང་འཆར་བས་སྲིད་པ་བར་དོ་འབྱོངས། །མཐོ་རི
འཆར་བས་མངལ་སྒོ་ངེས་པར་ཁོག །སྣ་ཚོགས་འཆར་བས་མ་ངེས་སྟོང་པའི་གཟུགས། །སྣ་ཚོགས་འཆར་བས་ལྷ་འདྲེ་རྫུན་དུ་ཤེས། །བདག་ཉིད་མི་མཐོང་བདག
འཛིན་རྩ་བ་ཆོད། །བྱ་བྱེད་མེད་པས་ཚེ་འདི་བློ་ཡིས་ཐེངས། །བྱ་རྒྱུ་མེད་པས་བྱ་བ་དགུ་ཕྲུག་དང་། །འཁོར་འདས་གཉིས་རྫོགས་རང་སྣང་སྟོང་པར་ཤེས། །སེམས
351

གཏེར་ ཚངས་དབྱངས་རྒྱ་མཚོའི་གསུང་། གསར།
ཉིད་སྤྲོས་བྲལ་དོན་གྱི་ཆོས་སྐུ་རྟོགས། །དཔེ་ཐོག་ཐག་རིང་སྐད་ཆར་དེ་མི་འདྲ། །གོ་བ་ཡིན་རློམ་རེ་བར་དེ་མི་འདྲ། །ཁ་བཤད་རྣ་གཏམ་སྐད་ཆར་དེ་མི་འདྲ། །རྟོག་གེ་
ཐ་སྙད་ཚིག་དང་དེ་མི་འདྲ། །ཉམས་སུ་བླངས་པས་མཐོང་ཆོས་མྱོང་ཆོས་གཉིས། །འདི་ཕྱི་བར་དོ་གཅིག་རྫོགས་རྫོགས་པ་ཆེ །ཀུན་ཏུ་བཟང་པོའི་གསང་ཚིག་བླ་ན་
མེད།
དས་གཉིས་རྫོགས་འོད་གསལ་རྫོགས་པ་ཆེ། །བར་དོ་དྲུག་ཆོད་ས་ལམ་མངོན་དུ་འགྱུར། །སྐད་ཅིག་གཅིག་གིས་བྱེ་བྲག་ཕྱེད་པའི་ཆོས། །སྐད་ཅིག་
གཅིག་གིས་རྫོགས་སངས་རྒྱས་པའི་ཆོས། །མུན་ཁྲིད་མུན་པའི་རྣལ་འབྱོར་ཉམས་བླངས་ན། །ཅི་མི་རིག་སྟེ་འཁོར་འདས་གཉིས་ཀ་མཐོང། །མཐོང་ཆོས་མྱོངས་ཆོས་སྒྱུ་
མའི་རྫན་ཕུག་གཏིབས། །སྐྱེ་མེད་ཀུན་ཏུ་བཟང་པོའི་རྒྱལ་ས་ཟིན། །སྐལ་ལྡན་ལས་འཕྲོ་ཅན་གྱིས་གོ་གྱུར་ནས། །ཉམས་སུ་བླངས་ཏེ་འོད་གསལ་རྡོ་རྗེའི་སྐུ། །མྱུར་དུ་
འགྲུབ་སྟེ་བར་དོ་ཡོངས་སུ་རྫོགས། །ཨེམ་ཡ་མཚན་རྫོགས་ཆེན་བར་དོའི་ཁྲིད། །ཀུན་བཟང་མན་ངག་མཁའ་འགྲོའི་གསང་ཚིག་ཉིད། །སྐལ་ལྡན་སྙིང་གི་བུ་དང་
352

བཅུ་བདུན་བྱོན། ཐོས་གྲོལ།
།འཕྲད་གྱུར་ནས། །བར་དོ་དྲུག་རྫོགས་རྫོགས་ཆེན་དོན་རྟོགས་ཤོག །སྒྱུ་ལུས་རྨི་ལམ་མུན་པའི་རྣལ་འབྱོར་ལ་བརྟེན་ཏེ། །སྲིད་པ་བར་དོ་ད་ལྟ་ཉིད་
ནས་སྦྱང་ཚུལ་བསྟན་པ་སྟེ་བཅུ་དགུ་པའོ། ། _བར་དོ་དྲུག་གི་ཉམས་ལེན་ནི། །སེམས་ཉིད་རྟོགས་ན་དེ་ལས་གཞན་མེད་དེ། །འཁོར་འདས་གཉིས་བསྡུས་
ཆོས་རྣམས་གཅིག་ཏུ་རྫོགས། །ཐམས་ཅད་ཡོངས་རྫོགས་རྫོགས་པ་ཆེན་པོ་ཞེས། །རྫོགས་ཆེན་ནང་ནས་ཡོངས་རྫོགས་ཐོས་གྲོལ་ཏེ། །བར་དོ་འཁྲུལ་གྲོལ་བསྟན་པས་
རང་གྲོལ་ལོ། །ཡེ་གྲོལ་ཀུན་བཟང་རང་རིག་དེ་བཞིན་ཏེ། །མ་བྱས་བྱ་བཙལ་གཉིས་མེད་ཀུན་ཏུ་བཟང༌། །ཀུན་སྟོང་ཀུན་གསལ་ཀུན་རིག་ཀུན་གྲོལ་ལོ། །ཐམས་ཅད་
རང་གྲོལ་རྫོགས་པ་ཆེན་པོའི་ཆོས། །ཐེག་པར་མི་ལྟོས་རྒྱུ་འབྲས་འདས་པའི་ཆོས། །ཀུན་ཏུ་བཟང་པོའི་མན་ངག་བླ་མེད་དོན། །རིག་ཐོག་གཅིག་ཏུ་བསྡུས་ཏེ་བཤད་པ་
སྟེ་ཉི་ཤུ་པའོ།།
ཟོབ་ཀྱིས་མི་མགོ་བསྐོར་ཕྱིར་རང་ཉིད་བཙོང༌། །ཐ་མལ་རང་བློས་དམ་ཆོས་མི་རློམ་སྟེ། །རྩ་བ་གསུམ་དང་ཨོ་རྒྱན་བྱིན་རླབས་མཐུས། །
353

གཏེར་ ཚངས་དབྱངས་རྒྱ་མཚོའི་གསུང་། གསར།
རྩ་གསུམ་རྗེས་བཟུང་བཀའ་གནང་ལ་བརྟེན་ནས། །ལུང་དང་རིག་པ་བསྒོམས་པའི་ཉམས་མྱོང་དང་། །ཀུན་གྱིས་བཅུད་བསྡུས་མན་ངག་སྙིང་པོའི་ཆོས། །བར་དོ་ཐོས་
གྲོལ་ངེས་གསང་བླ་མེད་འདི། །གང་ཤར་ཐོལ་བྱུང་རིག་པའི་རང་རྩལ་དུ། །གསང་ཆེན་དགའ་གླིང་འོད་གསལ་སྒྲུབ་ཁང་དུ། ༧ །ཀུན་བཟང་འགྲོ་འདུལ་རྡོ་རྗེས་
སྦྱར་བའི་དགེས། །བདེ་གཤེགས་སྙིང་པོས་ཁྱབ་པའི་འགྲོ་བ་ཀུན། །ཡེ་གྲོལ་ཀུན་ཏུ་བཟང་པོ་མངོན་གྱུར་ཤོག །དཔལ་མགོན་མ་གཟའ་དམ་གསུམ་ཆོས་འདི་སྲུངས། །
སྐལ་ལྡན་སྤེལ་ལ་སྐལ་མེད་མ